Príloha č. 1 súťažných podkladov

Opis predmetu zákazky, technické požiadavky

**Preprava materiálnej humanitárnej pomoci**

**Všeobecné vymedzenie predmetu zákazky**

Predmetom zákazky je zabezpečenie prepravy materiálnej humanitárnej pomoci Slovenskej republiky do zahraničia použitím

- cestnej prepravy,

- železničnej prepravy,

- lodnej – námornej prepravy.

**Podrobná špecifikácia predmetu zákazky**

# Uzatvorenie rámcovej dohody s vybraným dodávateľom služby prepravy materiálnej humanitárnej pomoci Slovenskej republiky do zahraničia sa riadi podľa ustanovenia § 83 zákona č. 343/2015 o verejnom obstarávaní a o zmene a doplnení niektorých zákonov v spojení s § 610 a nasl. zákona č. 513/1991 Zb. Obchodný zákonník v znení neskorších predpisov. Vybraný dodávateľ služby poskytne prepravu materiálnej humanitárnej pomoci Slovenskej republiky do zahraničia, t. j. európske a mimoeurópske krajiny, použitím cestnej, železničnej a lodno – námornej prepravy a s tým súvisiace služby, spracovanie kompletnej dokumentácie pre colné vybavenie prepravy, vrátane špedičného vybavenia (JCD, CMR, karnet TIR a pod.), ak to podmienky prepravy v krajine adresáta zásielky vyžadujú. Celkové predpokladané množstvo prepráv ani množstvo prepravovaného humanitárneho materiálu a techniky počas platnosti uzavretej rámcovej dohody nie sú stanovené. Celkové množstvo alebo rozsah predmetu zákazky bude závisieť od aktuálnych potrieb krajiny, ktorá požiada o humanitárnu pomoc Slovenskú republiku.

Vybraný dodávateľ služby sa bude musieť zaviazať prepravovať techniku a humanitárny materiál do miesta určenia, riadne a s potrebnou odbornou starostlivosťou, včas, podľa podmienok dohodnutých v rámcovej dohode, v objednávkach a podľa požiadaviek verejného obstarávateľa, v zodpovedajúcej kvalite a technickej úrovni. Vybraný dodávateľ služby bude povinný písomne potvrdiť prevzatie zásielky určenej na prepravu. Poskytovaná preprava musí zahŕňa aj pristavenie dopravného prostriedku, asistenciu pri nakladaní a vykladaní techniky a humanitárneho materiálu, prepravu, poradenstvo a koordináciu pri objednávaní prepravy, efektívnom určení trasy prepravy, spolupôsobenie pri riešení nezrovnalostí a zmenách.

Miesta pristavenia nákladného vozidla na nakládku na prepravu sú:

* Logistická základňa pre krízové situácie Vajnory, Pri Starom letisku Vajnory, 831 07 Bratislava 36,
* Logistická základňa pre krízové situácie Rišňovce, Hlohovecká 195, 951 21 Rišňovce,
* Logistická základňa pre krízové situácie Čačín, Čačín č. 51 195 974 01 Banská Bystrica ,
* Logistická základňa pre krízové situácie Malý Šariš, Malý Šariš č. 216, 080 01 Prešov,
* Centrum bezpečnostnotechnických činností MV SR, Hlavná 285, 95193 Topoľčianky,
* Centrum bezpečnostnotechnických činností MV SR Topoľčianky - pracovisko Slovenská Ľupča, Príboj č. 559, 976 13 Slovenská Ľupča, alebo iné ďalšie miesto na území Slovenskej republiky.

Pôsobnosť prepravy je celosvetová, pričom v rámci Európy bude preprava spravidla zabezpečovaná nákladnými vozidlami s nosnosťou do 24 ton. Preprava mimo Európy bude zabezpečovaná železničnou a lodnou – námornou prepravou, alebo kombinovanou prepravou podľa požiadaviek verejného obstarávateľa.

Verejný obstarávateľ požaduje prepravu zabezpečovať výlučne v uzamykateľných nákladných priestoroch s pevnými stenami (návesy, kontajnery...).

Termín uskutočnenia prepravy, množstvo prepravovanej techniky a humanitárneho materiálu, príjemca pomoci a miesto doručenia prepravy v zahraničí nebudú v rámcovej dohode uvedené. Uvedené údaje budú zaslané dodávateľovi služby formou písomnej objednávky. Humanitárna pomoc Slovenskej republiky do zahraničia jej termíny a množstvo prepravovanej techniky a materiálu nie je možné plánovať. Dodávateľ služby musí byť pripravený najneskôr do troch (3) dní od doručenia objednávky a jej potvrdení realizovať túto prepravu v súlade s objednávkou.

Dodávateľ služby vypracuje a v písomnej forme predloží verejnému obstarávateľovi návrh trasy prepravy (najrýchlejšia trasa pri zachovaní maximálnej hospodárnosti a efektívnosti prepravy ), predpokladaný čas trvania prepravy vrátane plánovanej vykládky prepravovanej techniky a humanitárneho materiálu na mieste doručenia prepravy v zahraničí a komplexnú cenovú ponuku vypracovanú v súlade s rámcovou dohodou.

Každá písomná objednávka vypracovaná a schválená verejným obstarávateľom bude obsahovať:

- číslo objednávky;

- názov miesta, z ktorého sa preprava uskutočňuje a do ktorého sa preprava uskutočňuje;

- čas pristavenia nákladného vozidla (vozidiel) na nakládku techniky a humanitárneho materiálu a odchodu

dopravného prostriedku z miesta nakládky;

- termín vykonania prepravy s určením času prepravenia techniky a humanitárneho materiálu,

- určenie príjemcu;

- iné technické a organizačné pokyny dôležité pre zabezpečenie plynulej a kvalifikovanej prepravy techniky

a humanitárneho materiálu.

Dodávateľ služby sa zaväzuje, že potvrdí doručenie objednávky odosielateľovi v lehote do 3 hodín od doručenia

objednávky, pri osobnom doručení okamžite po prevzatí objednávky, pričom potvrdenie musí obsahovať:

- číslo potvrdenia;

- odkaz na číslo objednávky;

- informáciu o zabezpečených službách.

Potvrdenie objednávky musí byť Dodávateľom služby vykonané písomne, prostredníctvom pošty alebo osobne, prípadne elektronicky alebo faxom s následným doručením prostredníctvom pošty alebo osobne.

|  |  |  |
| --- | --- | --- |
| **SPÔSOB PREPRAVY** | **POŽADOVANÉ SLUŽBY ZAHRNUTÉ V CENE** | **TERITÓRIUM** |
| **Cestná preprava (CP) nákladným vozidlom do 24 ton** | pristavenie nákladného vozidla na nakládku, špedičné a colné vybavenie prepravovanej techniky a materiálu, prekládka, vykládka, poistenie prepravovaného tovaru, náklady na PHM, poplatky spojené s prepravou. | SVET |
| **Lodno - Námorná preprava**  **(LNP)** | špedičné a colné vybavenie prepravovanej techniky a materiálu, nakládka, vykládka, poistenie prepravovaného tovaru, poplatky spojené s prepravou. | SVET |
| **Železničná preprava**  **(ŽP)** | špedičné a colné vybavenie prepravovanej techniky a materiálu, nakládka, vykládka, poistenie prepravovaného tovaru, poplatky spojené s prepravou. | EURÓPA  SVET |